《虎丘陈公楼》
明代·朱存理

芳春择胜作山游，再过山中已杪秋。岩菊有花撩客醉，野人无事为僧留。

郡中白傅开新路，池上陈公筑旧楼。今古悠悠谈麈外，吸泉聊自润诗喉。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。